CELEX: 32008D0220
Language: mt
Date: 2008-03-12 00:00:00
Title: 2008/220/KE: Deċiżjoni tal-Kummissjoni tat- 12 ta’ Marzu 2008 li temenda d-Deċiżjoni 2003/135/KE fir-rigward tal-pjanijiet ta’ qerda u l-pjanijiet għat-tilqim ta’ emerġenza għad-deni klassiku tal-ħnieżer fil-ħnieżer selvaġġi f’ċerti żoni ta’ l-istati federali ta’ Renanja-Palatinat u tat-Tramuntana tar-Renanja-Westfalia (il-Ġermanja) (notifikata taħt id-dokument numru C(2008) 887)

14.3.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               L 70/9
            
         DEĊIŻJONI TAL-KUMMISSJONI
   tat-12 ta’ Marzu 2008
   li temenda d-Deċiżjoni 2003/135/KE fir-rigward tal-pjanijiet ta’ qerda u l-pjanijiet għat-tilqim ta’ emerġenza għad-deni klassiku tal-ħnieżer fil-ħnieżer selvaġġi f’ċerti żoni ta’ l-istati federali ta’ Renanja-Palatinat u tat-Tramuntana tar-Renanja-Westfalia (il-Ġermanja)
   (notifikata taħt id-dokument numru C(2008) 887)
   (It-testi bil-Ġermaniż u l-Franċiż biss huma awtentiċi)
   (2008/220/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat id-Direttiva tal-Kunsill 2001/89/KE tat-23 ta’ Ottubru 2001 dwar il-miżuri tal-Komunità għall-kontroll tal-marda tad-deni klassiku tal-ħnieżer (1), u b’mod partikulari l-Artikolu 16(1) u 20(2) tagħha,
   Billi:
   
               (1)
            
            
               Id-Deċiżjoni tal-Kummissjoni 2003/135/KE tas-27 ta’ Frar 2003 dwar l-approvazzjoni tal-pjanijiet għall-qerda tad-deni klassiku tal-ħnieżer u l-vaċċinazzjoni ta’ emerġenza ta’ ħnieżer selvaġġi kontra d-deni klassiku tal-ħnieżer tal-ħnieżer fil-Ġermanja, fl-istati federali tas-Sassonja ta’ Isfel, tat-Tramuntana tar-Renanja – Westphalia, ir-Renanja-Palatinat u s-Saarland (2) ġiet adottata bħala waħda minn għadd ta’ miżuri fil-ġlieda kontra l-marda tad-deni klassiku tal-ħnieżer.
            
         
               (2)
            
            
               Il-Ġermanja għarrfet lill-Kummissjoni bl-iżvilupp riċenti ta’ dik il-marda fil-ħnieżer selvaġġi f’ċerti żoni ta’ l-istati federali tar-Renanja Palatinat u fit-Tramuntana tar-Renanja – Westphalia.
            
         
               (3)
            
            
               Dan it-tagħrif jindika li d-deni klassiku tal-ħnieżer fil-ħnieżer selvaġġi nqered f’ċerti żoni f’dawk l-istati federali. Għalhekk, il-qerda u l-pjanijiet għat-tilqim ta’ emerġenza għad-deni klassiku tal-ħnieżer fil-ħnieżer selvaġġi m’għandhomx għalfejn jiġu applikati aktar f’dawk iż-żoni.
            
         
               (4)
            
            
               Id-Deċiżjoni 2003/135/KE għandha għalhekk tiġi emendata skond dan.
            
         
               (5)
            
            
               Il-miżuri stipulati f’din id-Deċiżjoni huma skond l-opinjoni tal-Kumitat Permanenti dwar il-Katina Alimentari u s-Saħħa ta’ l-Annimali,
            
         ADDOTTAT DIN ID-DEĊIŻJONI:
   Artikolu 1
   L-Anness għad-Deċiżjoni 2003/135/KE huwa mibdul bit-test fl-Anness għal din id-Deċiżjoni.
   Artikolu 2
   Din id-Deċiżjoni hija indirizzata lir-Repubblika Federali tal-Ġermanja u r-Repubblika Franċiża.
   
      Magħmula fi Brussell, 12 ta’ Marzu 2008.
      
         
            Għall-Kummissjoni
         
         Androulla VASSILIOU
         
            Membru tal-Kummissjoni
         
      
   
   
      (1)  ĠU L 316, 1.12.2001, p. 5. Id-Direttiva kif emendata l-aħħar bid-Deċiżjoni tal-Kummissjoni 2007/729/KE (ĠU L 294, 13.11.2007, p. 26)
   
      (2)  ĠU L 53, 28.2.2003, p. 47. Id-Deċiżjoni kif emendata l-aħħar bid-Deċiżjoni 2007/135/KE (ĠU L 57, 24.2.2007, p. 20).
   
      ANNESS
      
         
            “L-ANNESS
            1.   ŻONI FEJN HUMA FIS-SEĦĦ PJANIJIET TA’ QERDA
            A.   Fl-istat federali tar-Renanja-Palatinat:
            
                        (a)
                     
                     
                        fil-Kreis Ahrweiler: il-muniċipalitajiet ta’ Adenau u Altenahr;
                     
                  
                        (b)
                     
                     
                        fil-Landkreis Vulkaneifel: il-muniċipalitajiet ta’ Obere Kyll u Hillesheim kif ukoll il-lokalitajiet ta’ Betteldorf, Dockweiler, Dreis-Brück, Hinterweiler u Kirchweiler li jinsabu fil-muniċipalità ta’ Daun, il-lokalitajiet Beinhausen, Bereborn, Bodenbach, Bongard, Borler, Boxberg, Brücktal, Drees, Gelenberg, Kelberg, Kirsbach, Mannebach, Neichen, Nitz, Reimerath u Welcherath li jinsabu fil-muniċipalità ta’ Kelberg, il-lokalitajiet ta’ Berlingen, Duppach, Hohenfels-Essingen, Kalenborn-Scheuern, Neroth, Pelm u Rockeskyll li jinsabu fil-muniċipalità ta’ Gerolstein u l-Belt ta’ Gerolstein;
                     
                  
                        (ċ)
                     
                     
                        fl-Eifelkreis Bitburg-Prüm: fil-lokalitajiet Büdesheim, Kleinlangenfeld, Neuendorf, Olzheim, Roth bei Prüm, Schwirzheim u Weinsheim li jinsabu fil-muniċipalità ta’ Prüm;
                     
                  
                        (d)
                     
                     
                        fil-Landkreis Südwestpfalz: il-muniċipalitajiet ta’ Kröppen fix-xlokk ta’ l-L 483, il-muniċipalità ta’ Vinningen fix-xlokk ta’ l-L 478 u l-L 484, il-muniċipalitajiet Schweix, Hilst, Trulben, Eppenbrunn, Ludwigswinkel, Fischbach bei Dahn, Schönau (Pfalz), Hirschthal, Rumbach, Bruchweiler-Bärenbach, Bundenthal, Niederschlettenbach, Nothweiler, Bobenthal, Erlenbach bei Dahn.
                     
                  B.   Fl-istat federali tat-Tramuntana tar-Renanja-Westphalia:
            
                        (a)
                     
                     
                        fi Kreis Euskirchen: il-bliet ta’ Bad Münstereifel, Mechernich, Schleiden u l-lokalitajiet ta’ Billig, Euenheim, Euskirchen (ċentru), Flamersheim, Kirchheim, Kuchenheim, Kreuzweingarten, Niederkastenholz, Palmersheim, Rheder, Roitzheim, Schweinheim, Stotzheim, Wißkirchen fil-Belt ta’ Euskirchen, il-muniċipalitajiet ta’ Blankenheim, Dahlem, Hellenthal, Kall u Nettersheim;
                     
                  
                        (b)
                     
                     
                        fir-Rhein-Sieg-Kreis: il-lokalitajiet ta’ Ersdorf u ALtendorf fil-belt ta’ Meckenheim, il-lokalitajiet ta’ Oberdrees, Niederdrees, Wormersdorf, Todenfeld, Hilberath, Merzbach, Irlenbusch, Queckenberg, Kleinschlehbach, Großschlehbach, Loch, Berscheidt, Eichen u Kurtenberg fil-belt ta’ Rheinbach, il-lokalitajiet ta’ Miel u ta’ Odendorf fil-muniċipalità ta’ Swisttal;
                     
                  2.   ŻONI FEJN QED JIĠI APPLIKAT IT-TILQIM TA’ EMERĠENZA
            A.   Fl-istat federali tar-Renanja-Palatinat:
            
                        (a)
                     
                     
                        fil-Kreis Ahrweiler: il-muniċipalitajiet ta’ Adenau u Altenahr;
                     
                  
                        (b)
                     
                     
                        fil-Landkreis Vulkaneifel: il-muniċipalitajiet ta’ Obere Kyll u Hillesheim kif ukoll il-lokalitajiet ta’ Betteldorf, Dockweiler, Dreis-Brück, Hinterweiler u Kirchweiler fil-muniċipalità ta’ Daun, il-lokalitajiet Beinhausen, Bereborn, Bodenbach, Bongard, Borler, Boxberg, Brücktal, Drees, Gelenberg, Kelberg, Kirsbach, Mannebach, Neichen, Nitz, Reimerath u Welcherath fil-muniċipalità ta’ Kelberg, il-lokalitajiet ta’ Berlingen, Duppach, Hohenfels-Essingen, Kalenborn-Scheuern, Neroth, Pelm u Rockeskyll fil-muniċipalità ta’ Gerolstein u l-Belt ta’ Gerolstein;
                     
                  
                        (ċ)
                     
                     
                        fl-Eifelkreis Bitburg-Prüm: fil-lokalitajiet Büdesheim, Kleinlangenfeld, Neuendorf, Olzheim, Roth bei Prüm, Schwirzheim u Weinsheim li jinsabu fil-muniċipalità ta’ Prüm;
                     
                  
                        (d)
                     
                     
                        fil-Landkreis Südwestpfalz: il-muniċipalitajiet ta’ Kröppen fix-xlokk ta’ l-L 483, il-muniċipalità ta’ Vinningen fix-xlokk ta’ l-L 478 u l-L 484, il-muniċipalitajiet ta’ Schweix, Hilst, Trulben, Eppenbrunn, Ludwigswinkel, Fischbach bei Dahn, Schönau (Pfalz), Hirschthal, Rumbach, Bruchweiler-Bärenbach, Bundenthal, Niederschlettenbach, Nothweiler, Bobenthal, Erlenbach bei Dahn.
                     
                  B.   Fl-istat federali tat-Tramuntana tar-Renanja-Westphalia:
            
                        (a)
                     
                     
                        fi Kreis Euskirchen: il-bliet ta’ Bad Münstereifel, Mechernich, Schleiden u l-lokalitajiet ta’ Billig, Euenheim, Euskirchen (ċentru), Flamersheim, Kirchheim, Kuchenheim, Kreuzweingarten, Niederkastenholz, Palmersheim, Rheder, Roitzheim, Schweinheim, Stotzheim, Wißkirchen fil-Belt ta’ Euskirchen, il-muniċipalitajiet ta’ Blankenheim, Dahlem, Hellenthal, Kall u Nettersheim;
                     
                  
                        (b)
                     
                     
                        fir-Rhein-Sieg-Kreis: il-lokalitajiet ta’ Ersdorf u Altendorf fil-belt ta’ Meckenheim, il-lokalitajiet ta’ Oberdrees, Niederdrees, Wormersdorf, Todenfeld, Hilberath, Merzbach, Irlenbusch, Queckenberg, Kleinschlehbach, Großschlehbach, Loch, Berscheidt, Eichen u Kurtenberg fil-belt ta’ Rheinbach, il-lokalitajiet ta’ Miel u ta’ Odendorf fil-muniċipalità ta’ Swisttal.”